ŠERIFID JÄTAVAD SAAPAD JALGA
ŠERIF
Koerale kont
Hei-hei Hei, kallis, olen kodus
Ma ei tea, mida ma teen, hr J.
Tean, et see tiitel on võlts, ametimärk samuti.
Aga ma tulin jäähallist töölt ära ja vajan pidepunkti.
Ma ei taha jääda poisiks, kes botaanikaaias oksendas.
Ma ei taha olla naerualune.
Vaheta oma kaart siis nägemuse vastu.
Kui see minu nägemuse moodi on,
aitab see ehk lasta lahti sellest, mis sind tagasi hoiab.
ISEENDA
Noh, see näitas mind botaanikaaias oksendamas.
Sundis mind uuesti läbi elama elu kõige piinlikumat päeva.
Jube armsa multifilmi kujul.
Näed? See on ju suurepärane.
Kuidas nii?
Kui sinu elu kõige piinlikum päev jääb aastakümnete kaugusele,
saab asi ainult paremaks minna.
Mida põrgut?
Walter! Walt.
Tere.
Walt, mida sa teed? Miks sa siin sedasi vehid?
Tere hommikust, Izzy. - Hoia oma tered endale.
Meenutan, et olen sinu hädaabikontakt
ja sinu südameseiskumised ei mahu mu graafikusse.
Ma ei karda uut infarkti.
Pealegi on minu hädaabikontakt nüüd Beau,
kes minu juurde haiglasse jäi.
No vabandust.
Ka mina oleksin jäänud, paraku oli mul
sandistav vigastus, mis mu äärepealt ratastooli jätnud oleks.
Milline vigastus? - Ta väänas labürindis jala välja.
Vabandust. Kes see on?
Mu võrratu füsioterapeut Freya. Ehk saab ta sind su põlvega aidata.
Meeldiv kohtuda, Izzy. Ma hääletasin sinu poolt.
Nagu kõik teisedki.
Ja abi ma ei vaja.
Ütlesid just, et su vigastus on sandistav. - Enamikule oleks.
Aga elukutselise tantsijana olen ma õppinud igasugu valu taluma.
Mõni tund pärast sünnitust tegin juba balletiharjutusi.
See avaldab muljet,
aga olen näinud, kuidas valu talunud inimesed liikumisvõime kaotavad.
Jah.
Võib-olla saaksid sa ujulasse minu juurde jõutrenni tulla.
Suurepärane mõte!
Freya? - Jah?
Ma treenin ennast ise, oma kodus suures mullivannis.
Veejoad on selleks piisavalt võimsad.
Selge. Kui ümber mõtled...
Püha issand, sa ei anna alla, ega?
Olgu.
Ma tulen ujulasse.
Kui sa lubad, et seal pole ajakirjanikke.
Vaatan, mida ma teha saan.
LATCHKEY LONDONI KONTSERT
Tšau, Cassandra Hubbard. Pr Hubbard.
Hubbardi-ema, hirmus kena, istub ja... - Jessas. Kuidas aidata saan, Dusty?
Ei saagi. Tahtsin lihtsalt kiire kokkuvõtte teha.
Alice võib ühel hetkel läbi astuda.
Alice, naine, kellega sa käima hakkasid, võib siit läbi astuda?
Ta toob mulle midagi. Viimase hetke värk, sain just sõnumi.
Aga pole vaja paanitseda.
Nii et...
Kas sa ootad kullerit?
Ei, see on Alice. Tegin nalja. Ma teadsin.
Issand. Kas poen peitu?
Mida? Ei, pole vaja. Aga mina? - Miks sina end peitma peaks?
Ei, keegi ei pea end peitma.
Dusty, tee uks lahti. - Kohe, nagu lohe.
Tšau! - Tere!
Kes see kaunitar on? - Jah.
Ta käitub täna imelikult. Lõõtsutab ja tammub ringi.
Küllap kardab ta lihtsalt õhtut võõra seltsis veeta.
No kauaks me võõraks ei jää. Eks ole, Yo-Yo?
Anna andeks. Ma ei leidnud hoidjat,
aga lubasin koos direktor Patiga salsat tantsima minna.
Mina ei suuda kunagi salsale ei öelda. Ei tantsule ega maitsvale kastmele.
Cass?
Oi, külalised. - Tere!
Tere! - Tead,
sul on imeilus maja.
Aitäh, Alice.
Ja sinu koer on samuti imeilus.
Sa ise oled ka.
Ja sina samuti.
Kaks imeilusat piigat, üks imeilus kodu.
Millega sa tegeled?
Meisterdan Latchkey Ladzi jakki.
Eriti uhket, oma sõbrale Hanale.
Latchkey Ladz, mis?
Jah, mina olin pigem Boyslami tüdruk.
Selge. Siis oled sa vist minust veidi noorem.
Mida? Ei.
Ei ole siin keegi kellestki noorem. See on suhtumise küsimus.
Mida sina arvad, Yo-Yo? Kes on sinu lemmik?
Mulle meeldib Auhadi-Auh.
Peaksin minema hakkama.
Muidugi. - Jah, peaksid tõesti. Mine.
Päästa end!
Suur tänu sulle, Dusty. - Pole probleemi.
Lõbusat salsatundi! - Aitäh sulle.
Tšau!
Tule. Hei.
Niisiis, su pruudi koer on meie majas.
Ta pole mu pruut.
Lihtsalt üks naine, kellega ma mõnel kohtingul käinud olen.
Ütlesid seda ka Trinale?
Trinale ei öelnud ma midagi, see oleks hirmus ebamugav.
Ebamugavusi me küll ei tahaks.
No minge siis.
Ajage Yo-Hoga oma asja. Lõbusat õhtut.
Yo-Yo. Tema nimi on Yo-Yo.
Sest ta on saanud nime kuulsa tšellisti Yo-Yo Ma järgi.
Alice on meisterlik tšellist.
Aga seda infot sa muidugi hetkel ei vaja.
Ma viin su alla. Lähme.
Oh sa! Jaa. Anna minna!
Vaatame nüüd nägu ka.
Oh issand. Vabandust, aga kes on see värske ilmega kompu?
Mul on ebamugav.
Kumb dr Woodsile rohkem meeldiks, pinges või lõtv?
Pinges. Lõtv.
Äkki pingutad korra veel? - Olgu, aitab küll.
Kuidas meie dr Woodsi eelistusi teame?
Kuidas sa üldse dr Woodsi tunned?
Noh, me puutusime haiglas kokku,
kui ma hr J eest hoolitsesin.
Ja olen viimasel ajal mõelnud, et su vanamehel on aeg...
Sadulasse ronida. Jah, oled mitu korda öelnud.
Mul on abi vaja.
Ma ei oska otsustada.
Kiisu või skorpion?
Kiisu. - Mitte kumbki.
Muidugi kiisu. Panin teid proovile.
Et näha, kui piinlikult kohtingul käituda suudad?
Oot, peate tervet komplekti nägema.
Püha issand.
Miks ta seda teeb?
Jacob, see on nii hea. Ta...
Tõesti? Või pigem impulsiivne ja pisut ohtlikki?
Ta ajas habeme maha
ja läheb pärast ema surma esimesele kohtingule.
Jacob.
Ma ei tea, mida MORPHO talle näitas, et ta seda heaks mõtteks peab.
Meil ei ole vajagi seda teada.
Kui Beau ennast seksika ja vabana tunneb, siis miks me vastu vaidlema peaksime?
Pealegi,
kui mina kannatan ära oma isa salajased musitamisseansid mu õpetajaga,
kannatad sina ka selle ära.
Õhtust, paarimehed.
Issand. Sa oled jube seksikas. - Palun ära võta köit kaasa.
Kätte said, paps. Nii tore.
Walter, mis toimub? Miks siin nii palju inimesi on?
Mingi sünkroonujumise trenn põduratele?
Me tulime vesiaeroobikasse. Nii tore, et meiega liitud.
Oota nüüd. Ei, mina tulin eratundi,
mitte kamba vanuritega kogukonnabasseini pladistama.
Ei, Freya trennis ei käi vaid vanurid, Iz,
vaid ka tippvormis sportlased.
Mu noor ja prink pepu on siin iga nädal. Usu, sa naudid seda.
Ja parim osa on see, et pärast premeerime me end „Columboga“
ja Quiddleriga, Geraldi pool.
Kuidas läheb, Gerald? Vorm on hea, musike. Vorm on hea.
Vabandust, mis asi on quiddler?
Mida? Tõsiselt? Sa ei tea Quiddlerit?
Lühikest sõnamängu, „Puhtalt sõnade pärast“?
Ma olen nii kade, et sa seda esimest korda koged.
Ei, mina seda kogema ei hakka. Ja trenni samuti mitte.
No kuule, Iz. Proovi vähemalt.
Freya meeldib sulle kindlasti, ta on füsioteraapia meister.
Kõik jumaldavad teda.
No seda me veel vaatame.
Olgu. Läheb lahti, musike. Kurat, ma armastan vesiaeroobikat.
Kehad likku!
BEDFORDI BAAR
Õhtust, Hana.
Šerif isiklikult. Kas sa tulid mind arreteerima?
Jah. Arreteerin sind mõrva eest.
Sa tapsid need lapsed.
Jessas, Beau. - Vabanda. Närvid ei lase improviseerida.
Milline laud sinu arvates kõige paremini kohtinguks sobib?
No võib-olla see hästi kiiskava valgustusega laud otse ruumi keskel.
Ideaalne. Uks paistab sealt hästi kätte.
Ma tegin nal... Olgu.
No kuule! - Ma ei hakka jooma.
Tahan isal silma peal hoida, tal on väga tähtis kohting.
Selle nimel jään rõõmuga alkoholimüügilitsentsist ilma.
Kas sa ei arva, et oled mulle võlgu? - Ei arva üldse.
Koltonit mäletad? Mu venda?
Ta käis sinu baaris.
Sa ei rääkinud mulle sellest ja varjasid infot mitu kuud.
Kas sa kasutad ettekäändeks tõesti oma venda?
Et ta surm asja ette läheks.
Oletan, et see kohting on kuidagi tema nägemuse tulemus?
Mina oletan sama.
Need nägemused on kuradi veidrad.
Siis oli palju lihtsam, kui inimesed mulle lihtsalt oma kaarte näitasid.
Loodan, et naine teda ootama ei jäta. Kui isa närvis on, tekib talle pähe lööve.
Kuidas koera hoidmine läheb? - Väga hästi, aitäh.
Jah. Jube armas koer. Ja nii rahulik.
Kuulsin, kuidas sa tal 20 minutit istuda palusid. Kuidas läks?
No nüüd ta istub. Isegi lamab, kui sa seda uskuda suudad.
Kurat. - Kas sa otsid midagi?
Ei. Mõtlesin lihtsalt, kus me vanu rätikuid hoiame.
Mitte köögis. - Selge.
Ja ma tundsin huvi ka selle vastu, kas meil on kummikindaid.
Kummikindaid?
On kõik hästi?
Oo jaa. Jaa.
Vajan lihtsalt vanu rätikuid ja kummikindaid.
Ja kui sa veel vahatamata hambaniiti leiaksid...
Olgu, mis toimub?
Noh... Kas sa Yo-Yod mäletad? Te kohtusite enne.
Jah.
Tal on rasked ajad.
Hästi. Mis mõttes rasked?
Ta vist poegib, Cass. - Poegib? Nagu, sünnitab või?
Sünnitab jah.
Kuidas sina seda tead?
Noh, alguses arvasin, et ta on lihtsalt ärev,
siis kahtlustasin ülesöömist ja seejärel gaase.
Aga nagu kinnitavad internet ja ta kõhus liigutavad tombud,
mida ma käe all tundsin,
hakkas ta poegima.
Olgu.
Kas sa loomaarstile helistasid? - Jah.
Öeldi, et kui koer on endale juba pesa teinud,
ei tohiks teda segada.
Ja on ta endale pesa teinud? - Jah.
Minu voodis.
Nii et nüüd vajame me rätikuid ja kindaid.
Hambaniit on nabanööri jaoks, et katkestada vere...
Olgu. Tead, ma tulen sulle sel korral appi.
Sest kaalul on looma elu.
Selge. - Aga pärast
saan mina kutsikaid süles hoida.
Pea vastu, Yo-Yo.
Olgu.
Tublid olete. Jätkame.
Ja viis, neli, kolm, kaks, üks.
Omas tempos, tõsta aeglaselt parem jalg.
Ja kui sa valmis oled, suru põlv vastu keha.
Aga täna selleni jõudma ei pea.
Niimoodi.
Ei, tegelikult mitte üldse.
Eriti just sinu põlve tuleb lõdvestada, mitte sirutada.
Põlv on täitsa sirge ja ma olen lõdvestunud.
Korraldus polnud selline. Ürita rohkem kuulata.
Nõnda. Ja nüüd jookseme. Läks!
Jou, see on pöörane.
Teie kahe vahel on nii suur pinge.
Seksuaalne pinge.
Freya ja minu vahel?
Kuidas sa selle peale tulid?
Ta ei ole kedagi kunagi niimoodi korrale kutsunud.
Pinge on käegakatsutav.
Selg sirgu.
Inimesed on minu vastu tihti õelad, kadedusest.
Olgu, aga vaata, Iz.
Ka teised lollitavad niisama, aga neid ta korrale ei kutsu.
Hr Johnson aina sukeldub.
Kui kaua nüüd?
Umbes 49 sekundit, hr J.
Suudan kauem. Start!
Usu mind, Iz. Ma tajun seksuaalseid võnkeid.
Ja see, kuidas ta sinuga räägib...
Domina tunnen ma ära. - Kelle?
Izzy, kui sa keskenduda ei suuda, võid fuajees edasi lobiseda.
Läheb lahti! Siia ja siia. Siia ja siia.
Käegakatsutav.
No kuule, paps, sa oled olnud siin 45 minutit.
Vaata vähemalt telefoni või midagi.
Ilmselt ta piinleb, aga on lahkumiseks liiga uhke.
Issand, ma ei tea, palju ma taluda suudan.
See ei ole naljakas. - On küll. Sa pabistad rohkem kui su paps.
Ma tean, Hana. Tean, et pabistan. Sain kõik närvitsusgeenid endale.
Isa ja Kolton võisid lihtsalt aju välja lülitada, jalkat vaadata ja tukkuda.
Kõik mured jäid mulle.
Jah, su vend oli tõesti veidralt muretu, kui ta mu baaris käis.
Vähemalt seaduserikkumist plaaniva isiku kohta.
Kas ta kasutas MORPHO-t?
Mida? - Kolton, kui ta baaris käis.
Ma pole enne küsinud, aga sa ütlesid, et MORPHO oli seal.
Jah. Aga ma ei tea.
Ma ei näinud teda seda kasutamas, nii et ei tea.
Mul on väga kahju. - Pole viga.
Järjekordne asi, mida ma oma venna kohta iial teada ei saa.
Oot, kas mu isa hakkab lahkuma?
Sa pillasid kahvli maha.
Ei, tõstis lihtsalt kellegi kahvli üles.
Head õhtut.
Ja istub lauda tagasi.
On see su elu nukraim vaatepilt?
Tead, ma olen baarides palju aega veetnud,
aga see on tõesti üsna nukker.
Olgu. See on väga hea. See on väga hea. Mõnus rahustav klassikaline muusika.
Loome Yo-Yo jaoks rahuliku keskkonna. Just nii.
„Kõik kutsikad sünnivad migreeniga?“
Mida? Ei, membraaniga. Jah, loogilisem.
Miks sa ometi lugemisprille ei osta? - Praegu pole õige aeg sellest rääkida.
Olen leheküljel „Paula penitiinuse parimad palad.“
Kerin, kerin, kerin...
Jessas, Paula, saame aru, et sa armastad koeri. Aga suurt kirja?
Ma ei saa. Pead ise lugema, oma heade silmadega.
Olgu. - Mina teen musta tööd.
Olgu. Hästi.
Niisiis... „Näed häbeme piirkonnas hallikassinist kotikest, mis viitab,
et kutsikas on väljumas.“
Otsin kotte. Otsin kotte.
Jaa, seda värvi näen ma siin ohtralt.
See on...
Mõistan, miks sind linaga kaeti, kui Trina sündis.
Ma tean, ta on väga ebaviisakas. Oh ei. Oota.
Miks ta sedasi niutsub?
Issand, kas ta hakkab surema? Dusty?
Cass, tal on pisut ebamugav,
mis kuuldavasti sünnitusega kaasneb.
Mida perset?
Tšau, Trina. Kõik on hästi.
Mu voodis poegib lihtsalt koer. - Kelle koer see on?
Ühe sõbra. - Hakkab ta surema?
Ei, ei hakka.
Vastupidi. Ma näen pead.
Kutsika pead!
Kurat! Rahustamine ei aita. Ta on väga suures pinges, Dusty.
Tema keha on pinges. Tee midagi.
Cass? - Noh?
Koeral läheb hästi. Aga sul?
Hästi läheb. Pean lihtsalt istuma. - Sa istudki.
Kurat, istun jah. - Trina, palun vii
ema üles ja tee talle piparmünditeed.
Jah.
Cass, kas poleks tore üles minna, leida mõned külmad glasuurplaadid,
istuda, pea põlvede vahel, ja kümneni lugeda?
Olgu. Anna teada, kui kutsikad ära puhastanud oled, et ma neid hoida saaks.
Tore oleks. Aitäh. - Saad hakkama, paps!
Kõik on hästi. Kõik on hästi.
Oo jaa. Kus hambaniit on?
Paula ei teinud nalja.
Siin on väga palju löga.
See on väga emotsionaalne hetk.
Ausalt, Gerald, las ma võõrustan järgmisel nädalal ise.
Näed mu 5K-teleris kaamera peegeldust Columbo klaassilmal.
Vabandust, Freya. - Jah?
Ma ei saa lobisema jääda, nii et tahtsin kähku küsida,
millal sa edasijõudnutele tundi annad.
Minu tasemele vastavat.
Siin ei ole tasemeid.
Kõik on teretulnud, igaüks valib oma rütmi.
Selge, väga hea.
Ei tahaks, et trennikaaslased end halvasti tunneks.
Aga kuna sa selle heaks kiidad, ei hoia ma end tagasi.
Olgu, Izzy.
Ja et sa teaksid... - Jah?
Ma ei lobisenud seal varem.
Giorgio ajas minuga juttu ja mina lihtsalt vastasin.
Jah, naljakas lugu.
Ta ütles tegelikult, et tema arust flirtisid sa minuga.
Nii et... - Naljakas jah.
Enamasti ei meeldi mulle inimesed, kes end teistest targemaks peavad,
vastu hauguvad ja arvavad, et ma flirdin, kui ma tegelikult oma tööd teen.
No seda arvas Giorgio.
Ja pole vaja nii ninakas olla.
Ah et mina olen ninakas? - Oled jah.
Selge pilt, hea teada.
Tahad siis millalgi dringile tulla?
Tahan jah.
Tore.
Hästi tehtud, Izzy. Tubli tüdruk. Oled sa Quiddleriks valmis?
Ei mingil juhul.
Jacob, mida sina siin teed?
On kõik hästi?
Jah, ma olen terve aja seal istunud.
Tõesti? Ma ei näinudki sind.
Olin vist muule keskendunud.
Tõin hapukurke, sest minu arust dr Woods ei tule.
Jah, arvasin seda isegi.
Olen 74 minutit oodanud. Mõtlesin talle „Keskpäeva“ teha.
See film kestab 85 minutit, mõtlesin, et nii kaua ootangi.
Aga jah, aitab vist ka.
Mul on väga kahju, tean, et see polnud lihtne.
Jah.
Tean, et sul on pärast ema surma üsna raske olnud.
Jah, aga sul on raskem olnud, Jacob.
Tunnen, et ma ei saa sellest sinuga rääkida.
Su ema oskas kõik heaks teha. Tead?
Tean küll.
Ja kui su vend suri...
oleksin su ema otsekui uuesti kaotanud.
Teis mõlemas oli nii palju teie emast.
Tunnen, et ema kaotamine oli nagu...
See oli õudne asi, mis meie perega juhtus.
Ja arvasin vist, et sellega asi piirdub.
Nagu, see oli kohutav, aga see oli juba juhtunud.
Ja kui suri Kolton...
Ma tean. - ...oli neid kaks.
Neid asju oli kaks. - Ma tean.
See ei ole õiglane. - Ei ole.
Ja sellepärast ei tahagi ma vist, et sinuga veel halbu asju juhtuks.
Nähes, kuidas sa korvi said...
Jacob, täna ei juhtunud midagi halba.
Ma tean. Aga... - Ma räägin tõsiselt, Jacob.
Ma käisin täna kohtingul.
Naine ei tulnud, tema viga.
Olen liiga suure osa oma elust teiste inimeste arvamuse pärast muretsenud.
Ma ei ole vist kunagi mõelnud, et sina oled muretseja.
Kas sa tead, miks ma aastate eest botaanikaaias oksendama hakkasin?
Sõid halba viinerit?
Ei tea.
Ma oksendasin, sest sellel päeval
pidin ma oma isale ütlema,
et ma ei soovi enam korvpalli mängida, sest ma tahtsin...
hoopis iluuisutada.
Päriselt? - Jah.
Sa tead, mida vanaisa arvanud oleks.
Oh issand. Jah.
Ja ta oli maruvihane, et ma endale oksendades häbi teinud olin,
nii et ma ei rääkinudki talle.
Täna kohtinguks valmistudes tundsin ma samasugust ärevust.
Aga tead, mis?
Ma ei oksendanud.
Veel ei oksendanud, aga neid hapukurke süües...
Ma käisin täna õhtul kohtingul! - Hästi.
Daamid, me saime kaksikud. Kaksikud.
Heldeke! - Ettevaatlikult.
Nii nunnud! Tahan mõlemat endale.
Ei-ei. - Tahan neile nimed panna.
Näiteks Brant ja Sebastian, nagu Latchkey Ladz?
No kuule, Cass.
Sa tead, et Alice on pigem Boyslami tüdruk.
See on siis prl Wicksteadi koer?
Jah, no tead, ma aitan lihtsalt teist õpsi.
Kes tahab teile ilmselt ise nimed panna, eks ole?
Ja see on ebaõiglane, meie tegime ju kogu töö ära.
No suurema osa tegi Yo-Yo. Ja mina juhendasin veidi.
Jah. Tead, sa oled väga hea juhendaja.
Jah.
Mäletad, et kui ma Trinat sünnitasin,
laulsid sa Iiri hällilaule, mis olid nii kuradi halvad?
Ei olnud. - Ei, laulud olid armsad,
aga sa laulsid nii halvasti, et ma unustasin valu.
Arvasin, et see oli minu roll meeskonnas. - Oligi. Me oleme hea meeskond.
Vabandust. Mis toimub?
Te, nagu, flirdite silmadega ja ütlete armsaid asju
ning aitate koos kutsikaid ilmale.
Nii et kas isetuppimine on lõppenud?
Saime sellega ühele poole?
Sest kuradi veider on näha oma isa ühel õhtul mu õpetajat suudlemas
ja järgmisel õhtul koju tulles südamliku perekondliku hetke keskele sattuda.
Sa suudlesid Alice'it? - Sa nägid seda?
Jah. Ja emale sa ilmselt ei rääkinud?
Vahva. Pidite ju teineteist toetama.
Toetama, mitte teineteisele ilmtingimata kõigest rääkima.
Kuulge, ma pooldan isetuppimist igati. Ausõna.
Tean, et see on isikliku arengu koha pealt oluline.
Aga see eikellegimaa, kus te koos olemata koos elate,
pausil olete, aga isa tüdruksõbra kutsikaid ilmale toote,
ajab meid kõiki segadusse.
Nii et palun võtke ennast kokku.
Muutusime täna vist pisut hooletuks.
Muutusime jah.
Aga Trinal on õigus.
See ajab tõesti segadusse.
Mind ka.
Ma ei teadnud teie suudlusest. - Jah.
Ja nüüd kasvatate veel koos koera?
Ole nüüd, Cass. See pole nii.
Arvan, et sa peaksid mõnda aega mujal elama.
Tõesti?
Jah. Sina paned ennast ilmselgelt uutesse olukordadesse.
Mina tahan sama teha, aga kui me koos elame,
üritan ma lihtsalt kogu aeg sind aidata.
Kui see sind lohutab, polnud sust üldse abi.
Olgu.
Kuule.
Vii kutsud ema juurde ja nende ema tema ema juurde.
Hüvasti, Brant. Hüvasti, Sebastian.
Palun veel kord vabandust, Beau.
Hr Malik arvas, et sai salsaõhtul insuldi,
aga ta vasak käsi oli lihtsalt surnud ja keegi kõrvetas tõesti röstsaia.
Igatahes olen ma neljapäeval vaba, kui tahad uuesti proovida.
Jah! Ma oskan seda endiselt.
Sa andsid talle lauatelefoni numbri? Ma ei teadnud, et see töötabki.
Jah, see oli vist mu omatehtud visiitkaardi peal.
Olen seda šerifi infotelefonina kasutanud,
aga peamiselt teevad ninatargad tüngakõnesid.
Tore, et sa oma MORPHO-kaardist loobusid, kui see aitas sul jõuda
siia, kus sa oled.
Jah.
Me ei vaja neid, eks?
Need on lihtsalt kaardid. - Jah.
Arvan, et Kolton võis ühe saada.
Ma ei tea, aga ta käis baaris, kus MORPHO varem oli.
See kõlab nagu miski, millele ta oleks...
raha raisanud.
Sa pole sisse vaadanud?
SINU ELU POTENTSIAAL
Tahad, et selle avan?
Sina otsustad.
Olgu.
Mina isiklikult teada ei taha.
Isegi kui vaatame, ei ole see ikkagi kindel, ega?
Tema potentsiaal.
Õige.
Kas peaksime selle ära põletama?
Ei, ära põletada ma seda küll ei taha.
Ei. - Ei.
Olgu.
Aga midagi oleks tore põletada küll.
Ma hoian käes hapukoore- ja sibulamaitselisi krõpse.
Need maitsesid Koltonile, aga meie arvates on need rõvedad.
Kuid mingil põhjusel...
ei ole me neid siiani ära visanud.
Paps, kas soovid...
Kolton, me ei saa sinu kaotusest kunagi üle.
Aga see, et me kaotasime su nii äkki ja ootamatult...
pani meid hooga tegutsema.
Sa näitasid meile kõigile, et elu on habras.
Ja et sellest tuleb viimast võtta, kuni aega on.
Ohoh. Oh issand, see on jälk.
Kilele ma ei mõelnudki. - Jah, lisaks halvaks läinud hapukoor.
Selle sissehingamine on ilmselt väga kahjulik.
Ja järellehk on ka! Ei!
Otsin põletamiseks midagi paremat. - Olgu. Ja pane gaasimask pähe.
PÕHINEB M. O. WALSHI RAAMATUL
Tõlkinud Triin Jürimaa